கேள்வி: கு. வி. உசாசிறீ சரண் - இளமை பற்றி தகவல் சொல்.
பதில்: உசாசிறீ சரண் 1976-இல் ராயதுர்கத்தில் பிறந்தார். இவரது பெற்றோர் கு. வி. இரத்னம்மா மற்றும் மருத்துவர் குருபா விருபாசாப்பா. இவர் சரண் ரெட்டியை மணந்தார். இந்த இணையருக்கு ஜெயனா சிறீசரண் என்ற மகளும், திவிஜித் சிறீரீசரண் என்ற மகனும் உள்ளனர். உயிரியலில் இளம் அறிவியல் படிப்பினை முடித்ததும், சுற்றுச்சூழல் அறிவியலில் முதுநிலைப் பட்டம் பெற்றார். தற்போது உசாசிறீ வளிமண்டல அறிவியல் மற்றும் புவி வெப்பமடைதல் பற்றிய எஸ். கே. பல்கலைக்கழகத்தில் முனைவர் பட்ட ஆய்வினை மேற்கொண்டு வருகிறார்.
கேள்வி: கு. வி. உசாசிறீ சரண் - பணி குறித்து விரிவாக சொல்லுங்கள்.
பதில்: உசாசிறீ முன்னதாக தெலுங்கு தேசம் கட்சி மகளிர் பிரிவு மாநில பொதுச் செயலாளராக பணியாற்றினார். திசம்பர் 2014இல், இவர் இந்தப் பதவியிலிருந்து விலகினார். 2019-இல் ஒய். எஸ். ஆர். காங்கிரஸ் கட்சி சேர்ந்தார். 2019ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இவர் கல்யாண்துர்க் சட்டமன்றத் தொகுதியிலிருந்து போட்டியிட்டார். இவர் 19896 வாக்குகள் கூடுதல் பெற்று பெரும்பான்மையுடன் தெலுங்கு தேசம் கட்சியின் உமா மகேசுவர் நாயுடுவைத் தோற்கடித்து சட்டமன்ற உறுப்பினர் ஆனார். ஏப்ரல் 2022-இல் அமைச்சரவை மறுசீரமைப்பின் போது இவர் பெண்கள், குழந்தைகள், மாற்றுத் திறனாளிகள் மற்றும் மூத்த குடிமக்கள் நலனுக்கான அமைச்சராக நியமிக்கப்பட்டார்.